bg en en bg en en en sv jv bg bg bg bg bg bg bg bg en bg en bg bg bg en bg bg en en en en bg en en bg ru ru ru ru ru ru ky en en sv fr de de fr fr fr sv en fr en ja fr de fr es nb fr de en en sv de de fr en fr it fr en bg bg bg bg bg ru bg bg en en en en
red orange yellow green blue pink
sun. sunrise. sunset. night. repeat.
Subscribe via a Feed Reader
Искам да направя с теб това, което Гърция прави с маслините…
Топла, ароматна, лежерна, морска и безкрайно вкусна е Гърция. Напоследък силно я предпочитаме. И има защо.
Пекарните в бяло , отворили врати, носят неповторим аромат на топлина и вкус.
Чайките, които летят с крясъци. Скуа, скуа, скуа.
Всяка таверна предлага прясна риба. И поне три котки.
Салата, ах, тази гръцка салата – има всичко, което обичам, полято обилно със зехтин, така че да изям една пекарна.
Зехтинът се лее в изобилие. Узото се пие и на силно слънце. Хляб и вода те посрещат на всяка маса.
И времето е спряло. И ние не искаме да бързаме.
Морето наднича зад всеки ъгъл, намига със слънце, спуска се по стръмни улици, пени се на брега на хотела ти и е там, близо до теб.
Всяка сутрин. Всяка вечер. Ежесекундно.
Влюбих се в няколко жълти къщи. С тенти, без тенти, с котки, без котки.
И всъщност разбираш, че е нужно много малко, за да си щастлив.
Шепа маслини, малко риба, зеленчуци, любим човек и онова спокойствие, което всеки път морето тласка към брега.
Tags: Гърция, Котки, Маслини, море, Риба, Спокойствие
You must be logged in to post a comment.
© sun. sunrise. sunset. night. repeat.
Website Design by Web design Company